অঁদ্রে বাজাঁ (; আ-ধ্ব-ব: [ bazɛ̃]; ১৮ই এপ্রিল ১৯১৮ – ১১ই নভেম্বর ১৯৫৮) একজন বিখ্যাত ও প্রভাবশালী ফরাসি চলচ্চিত্র সমালোচক ও তাত্ত্বিক ছিলেন।  চলচ্চিত্রের সবচেয়ে গুরুত্বপূর্ণ বৃত্তি বা কাজ হল বাস্তববাদ, এই যুক্তির স্বপক্ষে মত প্রকাশের জন্য বাজাঁ স্মরণীয় হয়ে আছেন।Dudley Andrew, The Major Film Theories: An Introduction, Oxford, New York: Oxford University Press, 1976, Part II. তিনি চলচ্চিত্রে নৈর্ব্যক্তিক বাস্তবতা ও গভীর দৃষ্টি নিবদ্ধকরণের পক্ষে ছিলেন এবং "মোঁতাজ" (Montage) পদ্ধতি পরিহার করার আহ্বান করেছিলেন।Divining the real: the leaps of faith in André Bazin’s film criticism|Sight & Sound|BFI মোঁতাজ পদ্ধতিতে পরিচালক ক্যামেরায় গৃহীত বিভিন্ন দৃশ্যকে কেটে-ছেঁটে জোড়া লাগিয়ে সম্পাদনা করে একটি অর্থবহ ও যৌক্তিক রূপ দেওয়ার চেষ্টা করেন। অর্থাৎ দর্শক পর্দায় কোথায় কী দেখবে, পরিচালক তা নেপথ্যে থেকে নিয়ন্ত্রণ করেন। বাজাঁ মোঁতাজ পদ্ধতির ঘোর বিরোধী ছিলেন। তিনি মনে করতেন যে এই পদ্ধতিতে বাস্তবতাকে সঠিকভাবে উপস্থাপন ও বর্ণনা করা হয় না। বরং এতে স্থানিক ঐক্য (Spatial unity) বিনষ্ট হয় এবং বিভিন্ন দৃষ্টিভঙ্গি, সময় ও গভীরতায় তোলা দৃশ্য পাশাপাশি বসিয়ে চালাকি করে দর্শকের কাছে একটি ছদ্ম-বাস্তবতা উপস্থাপন করা হয় এবং এতে দর্শকের মানসিক প্রক্রিয়া ও বিচারবুদ্ধিকে এক প্রকারের অসম্মান করা হয়। এর বিপরীতে বাজাঁ দীর্ঘ দৃশ্যগ্রহণ (লং শট) এবং "মিজ-অঁ-সেন" (Mise en scène) পদ্ধতি পছন্দ করতেন। মিজ-অঁ-সেন পদ্ধতিতে স্থানিক ঐক্য ও কোনও স্থানে অবস্থিত বস্তুগুলির আপেক্ষিক অবস্থান সংরক্ষণ করা হয়। বাজাঁর বিশ্বাস ছিল যে কোনও চলচ্চিত্রের ব্যাখ্যা করার দায়িত্ব দর্শকের হাতে ছেড়ে দেওয়া উচিত। বাজাঁর এই তত্ত্ব ছিল ১৯২০ ও ১৯৩০-এর দশকের চলচ্চিত্র তত্ত্বের বিরোধী, যেখানে চলচ্চিত্র কীভাবে বাস্তবতাকে পরিবর্তন করতে পারে, সে ব্যাপারে জোর দেওয়া হত। বাজাঁ তাই প্রামাণ্যচিত্রOxford Bibliographies ও ইতালীয় নব্য-বাস্তববাদী (বাজাঁ-র ভাষায় "ইতালীয় মুক্তি ঘরানা") ঘরানার চলচ্চিত্রের সমর্থক ছিলেন।   জীবন  বাজাঁ ১৯১৮ খ্রিস্টাব্দে ফ্রান্সের অঁজের শহরে জন্মগ্রহণ করেন। দ্বিতীয় বিশ্বযুদ্ধের সময় ফরাসি সাম্যবাদী দলের শ্রম ও সংস্কৃতি নামক একটি জঙ্গী সংগঠনের হয়ে কাজ করার সময় বাজাঁ-র সাথে ভবিষ্যৎ চলচ্চিত্র ও টেলিভিশন প্রযোজক জানিনের পরিচয় ও প্রণয় ঘটে এবং শেষ পর্যন্ত ১৯৪৯ খ্রিস্টাব্দে তারা বিয়ে করেন। পরে তাদের ফ্লোরঁ নামের এক পুত্রসন্তান হয়েছিল।Obituary: Janine Bazin|Film|The Guardian ১৯৫৮ সালে ৪০ বছর বয়সে বাজাঁ রক্তের ক্যান্সারে আক্রান্ত হয়ে মারা যান।   চলচ্চিত্র সমালোচনা  বাজাঁ ১৯৪৩ খ্রিস্টাব্দে চলচ্চিত্র নিয়ে লেখালেখি শুরু করেন। তিনি জাক দোনিওল-ভালক্রোজ ও জোযেফ-মারি লো দ্যুকা-র সাথে ১৯৫১ খ্রিস্টাব্দে প্রতিষ্ঠিত বিখ্যাত চলচ্চিত্র সাময়িকী কাইয়ে দ্যু সিনেমা-র একজন সহ-প্রতিষ্ঠাতা ছিলেন। দ্বিতীয় বিশ্বযুদ্ধ পরবর্তী চলচ্চিত্র গবেষণা ও সমালোচনা ক্ষেত্রে বাজাঁ ছিলেন একজন প্রধান শক্তি। তিনি মৃত্যুর আগ পর্যন্ত কাইয়ে দ্যু সিনেমা-র সম্পাদনা চালিয়ে যান। তাঁর মৃত্যুর পরে ১৯৫৮ থেকে ১৯৬২ খ্রিস্টাব্দ পর্যন্ত লেখা তাঁর রচনাবলির চার খণ্ডের একটি সঙ্কলন প্রকাশিত হয়, যার শিরোনাম ছিল কেসক্য ল্য সিনেমা? (Qu'est-ce que le cinéma?, "চলচ্চিত্র কী?")। ১৯৬০-এর দশকে ও ১৯৭০-এর দশকের শুরুতে এই সঙ্কলন থেকে নির্বাচিত কিছু প্রবন্ধ দুই খণ্ডে ইংরেজি ভাষায় অনূদিত হয়। এই অনূদিত গ্রন্থগুলি ইংরেজিভাষী বিশ্বের চলচ্চিত্র সংক্রান্ত পাঠ্যক্রমের একটি প্রধান অংশে পরিণত হয়।  বাজাঁ ব্যক্তিবাদ (personalism) দ্বারা প্রভাবিত হয়েছিলেন।Citizen Kane, André Bazin and "The Holy Moment" - Decent Films তিনি বিশ্বাস করতেন যে একটি চলচ্চিত্রের একজন পরিচালকের ব্যক্তিগত দৃষ্টিভঙ্গির প্রতিনিধিত্ব করা উচিত। এই ধারণাটি পরবর্তীকালে চলচ্চিত্রের "ওত্যর তত্ত্বের" বিকাশে বিরাট ভূমিকা পালন করেন। বাজাঁর ভাবশিষ্য চলচ্চিত্র পরিচালক ফ্রঁসোয়া ত্রুফো এ ব্যাপারে একটি নিবন্ধ লেখেন যা বাজাঁ ১৯৫৪ সালে কাইয়ে সাময়িকীতে প্রকাশ করেছিলেন।   জনসংস্কৃতিতে বাজাঁ   ফ্রঁসোয়া ত্র্যুফো তাঁর নির্মিত লে কাত্র সঁ কু চলচ্চিত্রটি বাজাঁ-কে উৎসর্গ করেন; বাজাঁ চলচ্চিত্রটির দৃশ্যগ্রহণ শুরু হবার এক দিন পরে মৃত্যুবরণ করেন।BFI   গ্রন্থতালিকা    ইংরেজি ভাষায়   Bazin, André. (2018). André Bazin: Selected Writings 1943-1958 (Timothy Barnard, Trans.) Montreal: caboose,   Bazin, André. (1967–71). What is cinema? Vol. 1 & 2 (Hugh Gray, Trans., Ed.). Berkeley: University of California Press.   Bazin, André. (1973). Jean Renoir (François Truffaut, Ed.; W.W. Halsey II & William H. Simon, Trans.). New York: Simon and Schuster.   Bazin, André. (1978). Orson Welles: a critical view. New York: Harper and Row.   Andrew, Dudley. André Bazin. New York: Oxford University Press, 1978.   Bazin, André. (1981). French cinema of the occupation and resistance: The birth of a critical esthetic (François Truffaut, Ed., Stanley Hochman, Trans.). New York: F. Ungar Pub. Co.   Bazin, André. (1982). The cinema of cruelty: From Buñuel to Hitchcock (François Truffaut, Ed.; Sabine d'Estrée, Trans.). New York: Seaver Books.   Bazin, André. (1985). Essays on Chaplin (Jean Bodon, Trans., Ed.). New Haven, Conn.: University of New Haven Press. LCCN 84-52687  Bazin, André. (1996). Bazin at work: Major essays & reviews from the forties and fifties (Bert Cardullo, Ed., Trans.; Alain Piette, Trans.). New York: Routledge. (HB)  (PB)   Bazin, André. (Forthcoming). French cinema from the liberation to the New Wave, 1945-1958 (Bert Cardullo, Ed.)   ফরাসি ভাষায়   La politique des auteurs, edited by André Bazin. Interviews with Robert Bresson, Jean Renoir, Luis Buñuel, Howard Hawks, Alfred Hitchcock, Fritz Lang, Orson Welles, Michelangelo Antonioni, Carl Theodor Dreyer and Roberto Rossellini  Qu'est-ce que le cinéma? (4 vols.), by André Bazin, originally published 1958–1962 (1958, 1959, 1961, 1962). New edition: Les Éditions du Cerf, 2003.  André Bazin - Écrits complets (2 vol.), éditions Macula, 2018   তথ্যসূত্র    আরও পড়ুন   The André Bazin Special Issue, Film International, No. 30 (November 2007), Jeffrey Crouse, guest editor. Essays include those by Charles Warren ("What is Criticism?"), Richard Armstrong ("The Best Years of Our Lives: Planes of Innocence and Experience"), William Rothman ("Bazin as a Cavellian Realist"), Mats Rohdin ("Cinema as an Art of Potential Metaphors: The Rehabilitation of Metaphor in André Bazin's Realist Film Theory"), Karla Oeler ("André Bazin and the Preservation of Loss"), Tom Paulus ("The View across the Courtyard: Bazin and the Evolution of Depth Style"), and Diane Stevenson ("Godard and Bazin"). Introductory essay, "Because We Need Him Now: Re-enchanting Film Studies Through Bazin," written by Jeffrey Crouse.   বহিঃসংযোগ   André Bazin - Divining the real (page on BFI)  André Bazin: Part 1, Film Style Theory in its Historical Context  André Bazin: Part 2, Style as a Philosophical Idea     ইন্টারনেটে লব্ধ প্রবন্ধ   What Is Cinema Vol. 1 and 2 on Internet Archive  "The Life and Death of Superimposition" (1946)  "Will CinemaScope Save the Film Industry?" (1953)  André Bazin on René Clement and literary adaptation: Two original reviews  বিষয়শ্রেণী:১৯১৮-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:চলচ্চিত্র তাত্ত্বিক বিষয়শ্রেণী:ফরাসি চলচ্চিত্র সমালোচক বিষয়শ্রেণী:ফরাসি রোমান ক্যাথলিক বিষয়শ্রেণী:লিউকিমিয়ায় মৃত্যু বিষয়শ্রেণী:ফ্রান্সে ক্যান্সারে মৃত্যু